Pajjiżna jinsab fi kriżi politka u kostituzzjonali bi Prim Ministru taħt Inkjesta Maġisterjali. Il-Prim Ministru jinsab f’paniku wara li saru allegazzjonijiet serji dwaru in konnessjoni mal-kumpanija Egrant u t-tranżazzjonijiet li saru fil-kont ta’ din il-kumpanija sigrieta. Issa, għax qiegħed dahru mal-ħajt, irid jagħmel dibattitu mal-Kap tal-Oppożizzjoni illejla fuq Xarabank. Ilejla, il-Kap tal-Oppożizzjoni diġà huwa l-mistieden ta’ Xarabank u l-Kap tal-Oppożizzjoni m’għandu l-ebda diffikultà li jagħmel dibattitu ma’ Muscat. Anzi, about time, għax il-Prim Ministru ilu jaħrab minn dibattitu fuq Xarabank għal tliet snin sħaħ. Għalhekk, il-Kap tal-Oppożizzjoni Simon Busuttil m’għandux problema li jipposponi l-intervista li kellu skedata llejla fuq il-programm Xarabank, biex jaqsam il-ħin tiegħu mal-Prim Ministru Joseph Muscat